এর পর সুরা ফাতিহা পড়বে। যা দিয়ে মহান প্রভূ তার বান্দাদের সাথে কথোপকথন শুরু করেছেন। সালাতও আল্লাহর সাথে বান্দার কথোপকথন, রাসুল এরূপই বলেছেন। আর এটা তো কুরআনেরও ভুমিকা যা দিয়ে আল্লাহর কিতাব শুরু হয়েছে। আলহামদুলিল্লাহি রব্বিল আলামীন -অর্থাৎ সকল প্রশংসা সমগ্রবিশ্বজগতের প্রতিপালক আল্লাহর জন্য। এটা পড়ার  সময় অন্তরেও যেন এ ভাব থাকে যে আমি আল্লাহর প্রশংসা করছি। তুমি যখন এটা পড় আল্লাহ্ তখনই এর জবাবে ফিরিশতাদের বলেন, আমার বান্দা আমার প্রশংসা করলো।  আর-রাহমানির রাহীম -অর্থাৎ যিনি অতিশয় করুনাময় ও দয়ালু -মনেও যেন এ অনুভুতি থাকে যে তার করুনা তোমাকে ঘিরে রেখেছে এদুনিয়া তো বটেই আর আখিরাতে তার দয়ার আরও বেশী প্রয়োজন হবে। রাসুল সা. বলেছেন যে সেদিন তিনি তার দয়ার ৯৯ শতাংশ প্রকাশ করবেন। সালাতে যখন তুমি এটা পড় তখন আল্লাহ্ এরও জবাব দেন।  মালিকী ইয়াওমুদ্দীন -অর্থাৎ যিনি প্রতিফল দিবসের মালিক। মনে  মনে দৃঢ় বিশ্বাস রাখবে যে কিয়ামতের দিন তিনি যখন বিচারের জন্য আরশে সমাসীন থাকবেন সেদিন আর কারও কোন প্রকার কর্তৃত্ব সেখানে থাকবে না। দুনিয়ার সকল প্রভাবশালীদের প্রতিপত্তি যা তোমাকে প্রভাবিত করেছে, কল্যান-অকল্যান করেছে তা সেদিন বিলুপ্ত হয়ে সম্পুর্ণ অদৃশ্য হয়ে যাবে, কেবল মাত্র আল্লাহরই রাজত্ব থাকবে। সকলেই তার সেই গৌরব ও প্রতাপের সামনে অবনমিত হতে বাধ্য হবে। একেই বলে প্রকুত মালিক -যা একমাত্র আল্লাহ, কিয়ামতের দিন তা সকলে প্রত্যক্ষ করবে। তুমি সালাতের অনুভুতি থেকে আজই তা বুঝে নিতে চেষ্টা করো।  ইয়্যাকা  নাবুদু ওয়া ইয়্যাকা নাস্তাঈন -আমরা তোমারই ইবাদত করছি আর তোমারই কাছে সাহায্য চাইছি। আগের আয়াতসমুহে তার মহত্ব-গৌরব রাজত্বে একচছত্রাধিপত্য বুঝে নেবার পর তোমার অন্তর তার সম্মুখে বিনত হতে বাধ্য। এটাই সুরা ফাতিহার প্রথমাংশ যা তুমি পাঠ করেছ তার মর্মগত দাবী। তাই একমাত্র তাঁরই ইবাদত করা আমাদের কর্তব্য। আর আমাদের ইবাদত ও সকল কর্মাবলীর সুষ্ঠতার জন্য আমরা তাঁরই নিকট সাহায্য চাই। কারণ এটাও অন্য কেউ প্রদান করতে পারে না।